Številka:

Datum:

**METODOLOGIJA ZA VZPOSTAVITEV OKVIRA SMOTRNOSTI ZA IZVAJANJE SKLADA ZA NOTRANJO VARNOST ZA OBDOBJE 2021-2027**

KAZALO

[1. UVOD 3](#_Toc90558824)

[1.1. OKVIR SMOTRNOSTI 3](#_Toc90558825)

[2. OBRAZLOŽITEV 4](#_Toc90558826)

[2.1. KAZALNIKI UČINKA 5](#_Toc90558827)

[2.1.1.KAZALNIKI UČINKA 5](#_Toc90558828)

[2.1.2 .DEJAVNIKI, KI LAHKO VPLIVAJO NA DOSEGANJE MEJNIKOV IN CILJEV TER NAČINI, KAKO SO BILI UPOŠTEVANI 20](#_Toc90558829)

[2.2. KAZALNIKI REZULTATOV IN CILJNE VREDNOSTI KAZALNIKOV REZULTATOV 21](#_Toc90558830)

[3. DELEŽ SREDSTEV PO POSAMEZNIH VRSTAH UKREPANJA TER POVEZAVA S KAZALNIKI 26](#_Toc90558831)

[4. ZAKLJUČEK 27](#_Toc90558832)

# 1. UVOD

Skladno z EU zakonodajo za finančno perspektivo 2021-2027 se spreminjajo tudi podlage za spremljanje izvajanja Nacionalnega programa. V finančni perspektivi 2021-2027 so v primerjavi s perspektivo 2014-2020 predvsem spremembe v intervencijski logiki, kazalnikih in operacijah.

Nacionalni program za izvajanje Sklada za notranjo varnost za obdobje 2021-2027 je načrtovan v okviru specifičnih ciljev. Cilj politike sklada je prispevati k zagotavljanju visoke ravni varnosti v Uniji, zlasti s preprečevanjem terorizma in radikalizacije, hudih kaznivih dejanj in organiziranega kriminala ter kibernetske kriminalitete in bojem proti njim, s pomočjo žrtvam kaznivih dejanj in njihovo zaščito ter s pripravami na z varnostjo povezane incidente, tveganja in krize, zaščito pred njimi in njihovim učinkovitim obvladovanjem.

***Sklad za notranjo varnost 2021-2027 prispeva k naslednjim specifičnim ciljem:***

1. izboljšati in olajšati izmenjave informacij med pristojnimi organi in ustreznimi organi, uradi in agencijami Unije in znotraj njih ter po potrebi s tretjimi državami in mednarodnimi organizacijami;
2. izboljšati in okrepiti čezmejno sodelovanje, vključno s skupnimi operacijami med pristojnimi organi v zvezi s terorizmom ter hudimi kaznivimi dejanji in organiziranim kriminalom s čezmejno razsežnostjo, ter
3. podpirati krepitve zmogljivosti držav članic v zvezi s preprečevanjem kriminala, terorizma in radikalizacije ter bojem proti njim ter obvladovanjem incidentov, tveganj in kriz, povezanih z varnostjo, tudi z okrepljenim sodelovanjem med javnimi organi, ustreznimi organi, uradi ali agencijami Unije, civilno družbo in zasebnimi partnerji v različnih državah članicah.

Skladno z 22. členom Uredbe o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (Uredba (EU) 2021/1060, v nadaljevanju: uredba CPR), se za vsak specifični cilj predloži:

(a) opis prvotnega stanja, izzivov in odzivov, ki jih podpira sklad;

(b) navedba izvedbenih ukrepov;

(c) okvirni seznam ukrepov in njihov pričakovani prispevek k specifičnim ciljem;

(d) kadar je to ustrezno, utemeljitev za operativno podporo, specifične ukrepe, nujno pomoč in ukrepe, kakor je navedeno v členih 19 in 20 uredbe o AMIF;

(e) kazalniki učinka in rezultatov z ustreznimi mejniki in cilji;

(f) okvirna razčlenitev načrtovanih sredstev glede na vrsto ukrepa

# 1.1 OKVIR SMOTRNOSTI

Okvir smotrnosti, ki omogoča spremljanje, poročanje in vrednotenje uspešnosti programa med njegovim izvajanjem, je določen v 16. členu uredbe CPR. Sestavljajo ga:

1. Kazalniki učinka in rezultatov, povezani s specifičnimi cilji iz Uredbe o vzpostavitvi Sklada za notranjo varnost.
2. Mejniki, ki jih moramo doseči do konca leta 2024 za kazalnike učinka.
3. Ciljne vrednosti, ki jih moramo doseči do konca leta 2029 za kazalnike učinka in kazalnike rezultatov.

Mejnike in ciljne vrednosti se določa za vsak specifični cilj znotraj programa. Izjema je tehnična pomoč.

Metodologija za vzpostavitev okvira smotrnosti je določena v 17. členu uredbe CPR. Vsebovati mora:

1. **merila, ki jih država članica uporablja pri izboru kazalnikov;**
2. **uporabljene podatke ali dokaze, zagotavljanje kakovosti podatkov in metodo izračuna;**
3. **dejavnike, ki lahko vplivajo na doseganje mejnikov in ciljev ter načine, kako so bili upoštevani.**

# 2. OBRAZLOŽITEV

Evropska unija je v preteklih letih sprejela vrsto novih ukrepov za dvig zaščite svojih zunanjih meja, izboljšanje upravljanja migracijskih tokov ter okrepitev notranje varnosti.

Cilji so usmerjeni v nadgradnjo obstoječih sistemov in izboljšanje pogojev za učinkovit pretok informacij med državami članicami in povečan nadzor meja, migracij, obravnave vlog za azil ter nudenje večje opore državam članicam v njihovem boju proti kriminalu in terorizmu, kar omogoča hitro identifikacijo oseb – državljanov tretjih držav. V obdobju 2021-2027 so za boljšo povezljivost Slovenije in s tem za bolj učinkovit boj in preprečevanje kriminala potrebne številne aktivnosti na nacionalni ravni, kamor sodi nadaljnji razvoj in vzdrževanje nacionalnega PNR sistema za zbiranje in obdelavo podatkov o letalskih potnikih; vzdrževanje, nadgradnja in vzporedna vzpostavitev nove informacijske infrastrukture z novimi programskimi funkcionalnostmi, zlasti v luči interoperabilnosti z drugimi IT sistemi EU; nadaljnji razvoj in nadgradnja sistema Prümske izmenjave podatkov; povečanje nacionalnih zmogljivosti za zbiranje, analizo in izmenjavo podatkov DNK ter izboljšanje kapacitet za delo z evidencami DNK; krepitev zmogljivosti za identifikacijo tarčnih analitov za izboljšano podporo operativnemu delu in izboljšano mednarodno sodelovanje; cilj je tudi povečati zmogljivost komunikacijskih povezav, ter posodobitev in obnovo kapacitet varnega govornega omrežja policije.

V okviruokrepljenega čezmejnega sodelovanja je v ospredje financiranja ukrepov postavljeno dogajanje v okviru hude in organizirane kriminalitete Slovenije, ki jo zaznamuje njen geografski položaj z neposredno izpostavljenostjo t.i. balkanski poti. Posebej pomembne čezmejne varnostne grožnje, povezane z delovanjem organizirane kriminalitete, so tihotapstvo prepovedanih drog, trgovina z ljudmi, nezakonite migracije, nezakonita trgovina z odpadki, orožjem, korupcija, pranje denarja ter zlorabe sodobne IKT. Za obdobje 2021-2027 so ključna področja financiranja: prikriti preiskovalni ukrepi v okviru okrepljenega operativnega čezmejnega sodelovanja; različne oblike operativnega sodelovanja z državami članicami ter specializiranimi službami, ki delujejo ob terorističnih grožnjah.

Nacionalno varnost Slovenije ogrožajo različne oblike kriminalitete, ki povzročajo škodo žrtvam in družbi kot celoti. Spopadanju s tovrstno kriminaliteto in s kriminalom povezanimi tveganji in grožnjami je Slovenija namenila kar precejšnje število aktivnosti. V ta sklop so uvrščeni ukrepi in aktivnosti za spopadanje z gospodarsko kriminaliteto, ekološko kriminaliteto, kibernetsko kriminaliteto, čezmejno kriminaliteto v povezavi s tihotapstvom prepovedanih drog in strelnega orožja, nezakonitimi migracijami in trgovino z ljudmi. Med varnostne grožnje v EU in Sloveniji pa sodi tudi terorizem. Področja financiranja za obdobje 2021-2027 bodo: oprema, licence za dostop podatkovnih baz, IKT oprema, programska oprema, financiranje programov nevladnih organizacij, usposabljanje, izpopolnjevanje in izobraževanje, investicije v učne kapacitete ter obnovo in nadgradnjo obstoječih vadbenih kapacitet za posebne policijske veščine, vključno s protiteroristično vadbo ter ustrezno opremljenost.

V cilju učinkovitega in usklajenega odziva na krize je načrtovana posodobitev sistema obveščanja, alarmiranja prebivalstva in opazovanja ter IKT omrežja za delovanje sistema zaščite, reševanje in pomoč v primeru različnih kriz, izrednih dogodkov, kibernetskih groženj, varnostnih tveganj ali terorističnih napadov. Cilj je nadgradnja analitičnih zmogljivosti sistema NCKU za podporo odločanju subjektom kriznega upravljanja in vodenja ter izvedba usposabljanj upravljavcev kritične infrastrukture, izvedba vaje s področja kritične infrastrukture, kartografska podpora akterjev kriznega upravljanja in vodenja na operativni ravni, nosilcev in upravljavcev kritične infrastrukture za potrebe obrambe, notranjih zadev in drugih resorjev.

# 2.1 KAZALNIKI UČINKA

Kazalniki učinka so po specifičnih ciljih določeni v Uredbi o vzpostavitvi Sklada za notranjo varnost.

# 2.1.1 KAZALNIKI UČINKA

**Specifični cilj 1: izboljšati in olajšati izmenjave informacij med pristojnimi organi in ustreznimi organi, uradi in agencijami Unije in znotraj njih ter po potrebi s tretjimi državami in mednarodnimi organizacijami**

V okviru specifičnega cilja 1 se sklad izvaja z naslednjimi izvedbenimi ukrepi:

1. zagotovitev enotne uporabe pravnega reda Unije na področju varnosti s podpiranjem izmenjave ustreznih informacij, na primer prümski okvir, EU PNR in SIS II, vključno z izvajanjem priporočil v okviru mehanizmov za nadzor kakovosti in ocenjevanje, kot so schengenski ocenjevalni in spremljevalni mehanizem ali drugi mehanizmi za nadzor kakovosti in ocenjevanje;
2. vzpostavitev, prilagoditev in vzdrževanje za varnost pomembnih informacijskih sistemov na ravni EU in decentralizirani ravni, vključno z zagotavljanjem njihove interoperabilnosti, ter razvoj ustreznih orodij za obravnavo identificiranih vrzeli;
3. povečanje aktivne uporabe za varnost pomembnih informacijskih sistemov na ravni EU in decentralizirani ravni, ob zagotavljanju, da se polnijo z visokokakovostnimi podatki, ter
4. podpiranje ustreznih nacionalnih ukrepov, vključno z medsebojnim povezovanjem za varnost pomembnih nacionalnih podatkovnih zbirk in povezovanjem teh podatkovnih zbirk s podatkovnimi zbirkami Unije, kadar je to določeno v ustreznih pravnih podlagah, če je to potrebno za izvajanje specifičnega cilja 1.

V nadaljevanju so predstavljeni kazalniki učinka v okviru specifičnega cilja 1 ter način njihovega spremljanja:

**1. Število udeležencev v dejavnostih usposabljanja**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 1a, 1b, 1d | O.1.1 | Število udeležencev v dejavnostih usposabljanja | število | 39 | 93 |

Opomba: merska enota »število« predstavlja število oseb.

Spremljanje kazalnika je povezano z naslednjimi projekti:

* Vzdrževanje in nadaljnji razvoj SI sistema PNR;
* Povečanje nacionalnih zmogljivosti za zbiranje, analizo in izmenjavo podatkov DNK v skladu s Prümskimi sklepi;
* Krepitev zmogljivosti za identifikacijo tarčnih analitov za izboljšano podporo operativnemu delu in izboljšano mednarodno sodelovanje;
* Okrepljeno mednarodno sodelovanje v boju proti spolnemu izkoriščanju mladoletnih oseb in vzpostavitev Nacionalne baze gradiv spolnega izkoriščanja mladoletnih oseb (NCSE DB).

Vrednost oziroma podatek za mejnik 2024 je glede na posamezno vrsto projekta določen na naslednji način:

* glede na število zaposlenih v nacionalni enoti PNR in dodatnih kadrih, potrebnih za nadaljnji razvoj in vzdrževanje sistema PNR, ki se bodo udeležili usposabljanja;
* na podlagi trenutnega števila zaposlenih v Nacionalnem forenzičnem laboratoriju, ki razvijajo metode za povečanje nacionalnih zmogljivosti, za razvoj evidenc in nakup in validiranje opreme NFL ter števila usposobljenih oseb, ki bodo lahko uvedle, validirale in aplicirale metode za identifikacijo tarčnih analitov.

Ciljna vrednost za leto 2029 je glede na posamezno vrsto projekta določena na naslednji način:

* glede na število zaposlenih v nacionalni enoti PNR in dodatnih kadrih, potrebnih za nadaljnji razvoj in vzdrževanje sistema PNR, ki se bodo udeležili usposabljanja;
* na podlagi ciljnega razvoja nacionalnih zmogljivosti za zbiranje, analizo in izmenjavo podatkov DNK, ki zahteva dodatne zaposlitve in usposabljanja v NFL, ter na podlagi širitve dejavnosti na področje identifikacije tarčnih analitov.

Viri, iz katerih se črpajo podatki, so glede na vrsto projekta liste prisotnosti na usposabljanjih, ISCIU (Informacijski sistem Centra za izpopolnjevanje in usposabljanje) in poročilo vodstvenega pregleda NFL.

**2. Število strokovnih srečanj/delavnic/študijskih obiskov**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 1a, 1b, 1d | O.1.2 | Število strokovnih srečanj/delavnic/ študijskih obiskov | število | 17 | 67 |

Opomba: merska enota »število« predstavlja število srečanj ali sestankov ali delavnic.

Spremljanje kazalnika je povezano z naslednjimi projekti:

* Vzdrževanje in nadaljnji razvoj SI sistema PNR;
* Povečanje nacionalnih zmogljivosti za zbiranje, analizo in izmenjavo podatkov DNK v skladu s Prümskimi sklepi;
* Krepitev zmogljivosti za identifikacijo tarčnih analitov za izboljšano podporo operativnemu delu in izboljšano mednarodno sodelovanje;
* Okrepljeno mednarodno sodelovanje v boju proti spolnemu izkoriščanju mladoletnih oseb in vzpostavitev Nacionalne baze gradiv spolnega izkoriščanja mladoletnih oseb (NCSE DB).

Vrednost oziroma podatek za mejnik 2024 je glede na posamezno vrsto projekta določen na naslednji način:

* glede na število zaposlenih v nacionalni enoti PNR in dodatnih kadrih, potrebnih za nadaljnji razvoj in vzdrževanje sistema PNR;
* glede na število zaposlenih v NFL in dodatnih kadrih, ki se bodo udeležili/usposabljali v okviru organiziranih delavnic in študijskih obiskov za področje DNK in za področje idenitifikacije tarčnih analitov.

Ciljna vrednost za leto 2029 je glede na posamezno vrsto projekta določena na naslednji način:

* glede na število zaposlenih v nacionalni enoti PNR in dodatnih kadrih, potrebnih za nadaljnji razvoj in vzdrževanje sistema PNR;
* na podlagi ciljnega razvoja nacionalnih zmogljivosti za zbiranje, analizo in izmenjavo podatkov DNK, ki zahteva dodatne zaposlitve in usposabljanja v NFL, ter na podlagi širitve dejavnosti na področje identifikacije tarčnih analitov.

Viri, iz katerih se črpajo podatki, so ISCIU (Informacijski sistem Centra za izpopolnjevanje in usposabljanje), poročilo vodstvenega pregleda NFL ter poročila o izvedenih srečanjih/delavnicah.

**3. Število vzpostavljenih/prilagojenih/vzdrževanih sistemov IKT**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 1a, 1d | O.1.3 | Število vzpostavljenih/ prilagojenih/ vzdrževanih sistemov IKT | število | 6 | 6 |

Opomba: merska enota »število« predstavlja število IKT sistemov.

Spremljanje kazalnika je povezano z naslednjimi projekti:

* Vzdrževanje in nadaljnji razvoj SI sistema PNR;
* Nadgradnja sistema za izmenjavo Prüm podatkov;
* Povečanje nacionalnih zmogljivosti za zbiranje, analizo in izmenjavo podatkov DNK v skladu s Prümskimi sklepi;
* Povečanje zmogljivosti in posodobitev podatkovnega in govornega omrežja Policije;
* Posodobitev informacijske strojne in programske opreme.

Vrednost oziroma podatek za mejnik 2024 je glede na posamezno vrsto projekta določen na naslednji način:

* na podlagi obstoječega in delujočega nacionalnega sistema PNR oziroma števila sistemov;
* podatkovno omrežje Informacijsko-telekomunikacijskega sistema policije je kompleksen sistem, ki ga uporablja policija. Na sistemu bodo izvedene prilagoditve, s čimer bo povečana zmogljivost in njegova posodobitev. Podatki so pridobljeni iz konkretnega delujočega sistema.

Ciljna vrednost za leto 2029 je glede na posamezno vrsto projekta določena na naslednji način:

* na podlagi obstoječega in delujočega nacionalnega sistema PNR oziroma števila sistemov;
* podatkovno omrežje Informacijsko-telekomunikacijskega sistema policije je kompleksen sistem, ki ga uporablja policija. Na sistemu bodo izvedene prilagoditve, s čimer bo povečana zmogljivost in njegova posodobitev. Podatki so pridobljeni iz konkretnega delujočega sistema.

Viri, iz katerih se črpajo podatki, so evidenca nacionalne PNR enote, sklenjene pogodbe o dobavi in izvedbi predmeta, dobavnice, prevzemnice ter poročilo o zaključku projekta.

**4. Število kupljenih kosov opreme**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 1a, 1b, 1d | O.1.4 | Število kupljenih kosov opreme | število | 1224 | 3685 |

Opomba: merska enota »število« predstavlja število kosov.

Spremljanje kazalnika je povezano z naslednjimi projekti:

* Vzdrževanje in nadaljnji razvoj SI sistema PNR;
* Nadgradnja sistema za izmenjavo Prüm podatkov;
* Povečanje nacionalnih zmogljivosti za zbiranje, analizo in izmenjavo podatkov DNK v skladu s Prümskimi sklepi;
* Krepitev zmogljivosti za identifikacijo tarčnih analitov za izboljšano podporo operativnemu delu in izboljšano mednarodno sodelovanje;
* Povečanje zmogljivosti in posodobitev podatkovnega in govornega omrežja Policije;
* Posodobitev informacijske strojne in programske opreme;
* Okrepljeno mednarodno sodelovanje v boju proti spolnemu izkoriščanju mladoletnih oseb in vzpostavitev Nacionalne baze gradiv spolnega izkoriščanja mladoletnih oseb (NCSE DB).

Vrednost oziroma podatek za mejnik 2024 je glede na posamezno vrsto projekta določen na naslednji način:

* glede na predvidene potrebe za razvoj in vzdrževanje nacionalnega sistema PNR;
* podatkovno omrežje Informacijsko-telekomunikacijskega sistema policije je sestavljeno iz posameznih kosov opreme, tako sistemske/infrastrukturne, kot opreme, ki jo uporabljajo policisti in drugi zaposleni v policiji. Kazalnike smo določili na osnovi fizičnih lokacij (GPU, PU, PP,…) za sistemsko oz. infrastrukturno opremo, na osnovi tipizacije in sistemizacije opreme za uporabnike ter glede na sedanje potrebe in število uporabnikov storitve;
* glede na predvideni razvoj NFL do leta 2024 in potrebno število kosov opreme.

Ciljna vrednost za leto 2029 je glede na posamezno vrsto projekta določena na naslednji način:

* glede na predvidene potrebe za razvoj in vzdrževanje nacionalnega sistema PNR;
* podatkovno omrežje Informacijsko-telekomunikacijskega sistema policije je sestavljeno iz posameznih kosov opreme, tako sistemske/infrastrukturne, kot opreme, ki jo uporabljajo policisti in drugi zaposleni v policiji. Kazalnike smo določili na osnovi fizičnih lokacij (GPU, PU, PP,…) za sistemsko oz. infrastrukturno opremo, na osnovi tipizacije in sistemizacije opreme za uporabnike ter glede na sedanje potrebe in število uporabnikov storitve;
* v skladu z načrtovanimi nakupi nujno potrebne opreme za povečanje nacionalnih zmogljivosti na področju zbiranja, analiziranja in izmenjave podatkov DNK ter na področju identificiranja tarčnih analitov v NFL.

Viri, iz katerih se črpajo podatki, so evidenca nacionalne PNR enote, dokumenti o nabavi opreme (pogodbe, dobavnice), program »Maxima«, kjer se nahaja baza ITK opreme za celotno policijo, evidenca osnovnih sredstev v sistemu MFERAC, poročilo vodstvenega pregleda NFL in zaključna poročila projektov.

**Specifični cilj 2: izboljšati in okrepiti čezmejno sodelovanje, vključno s skupnimi operacijami med pristojnimi organi v zvezi s terorizmom ter hudimi kaznivimi dejanji in organiziranim kriminalom s čezmejno razsežnostjo**

V okviru specifičnega cilja 2 se sklad izvaja z naslednjimi izvedbenimi ukrepi:

1. povečati operacije kazenskega pregona med dvema ali več državami članicami, po potrebi operacije, ki vključujejo druge zadevne akterje, zlasti z olajšanjem in izboljšanjem uporabe skupnih preiskovalnih skupin, skupnih patrulj, zasledovanja, tajnega opazovanja in drugih mehanizmov operativnega sodelovanja v okviru cikla politike EU, s posebnim poudarkom na čezmejnih operacijah;
2. izboljšati usklajevanje in okrepiti sodelovanje pristojnih organov v državah članicah in med njimi ter z drugimi zadevnimi akterji, na primer prek mrež specializiranih nacionalnih enot, mrež in struktur sodelovanja Unije ter centrov Unije;
3. izboljšati medagencijsko sodelovanje na ravni Unije med državami članicami ter med državami članicami in ustreznimi organi, uradi in agencijami Unije ter sodelovanje na nacionalni ravni med pristojnimi organi v vsaki državi članici.

V nadaljevanju so predstavljeni kazalniki učinka v okviru specifičnega cilja 2 ter način njihovega spremljanja:

**1. Število čezmejnih operacij, ki ločeno navajajo:**

1.1 število skupnih preiskovalnih skupin

1.2 število operativnih ukrepov iz cikla politike EU/EMPACT

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 2a | O.2.1 | **Število čezmejnih operacij, ki ločeno navajajo:** | število | 60 | 320 |
| 2a | O.2.1.1 | - število skupnih preiskovalnih skupin | število | 5 | 20 |
| 2a | O.2.1.2 | - število operativnih ukrepov iz cikla politike EU/EMPACT | število | 3 | 6 |

Opomba: pri kazalniku O.2.1 merska enota »število« predstavlja število operacij, pri kazalniku O.2.1.1 predstavlja število JIT-ov, pri kazalniku O.2.1.2 pa število operativnih ukrepov.

Spremljanje kazalnika je povezano z naslednjimi projekti:

* Okrepitev operativnega sodelovanja z državami članicami EU in Zahodnim Balkanom pri preprečevanju, odkrivanju in preiskovanju hudih in organiziranih oblik kriminalitete;
* Učinkovito izvajanje prikritih preiskovalnih ukrepov za preiskovanje hudih in organiziranih oblik čezmejne kriminalitete.

Vrednost oziroma podatek za mejnik 2024 je določen na podlagi izvedenih skupnih čezmejnih operacij in skupnih preiskovalnih skupin (JIT) v obdobju 2018 do 2020 in večletnega trenda kaznivih dejanj organizirane kriminalitete. Podatek za število operativnih ukrepov iz cikla politike EU/EMPACT je določen glede na predvidene aktivnosti do leta 2024, ki jih bo policija izvajala v okviru nacionalnega programa, in sicer na podlagi ocene, kje so prioritete policije na EMPACT področju (iz ISF bodo financirane določene aktivnosti, delno, pa bodo financirane iz nacionalne ovojnice).

Ciljna vrednost za leto 2029 je določena na podlagi izvedenih skupnih čezmejnih operacij in skupnih preiskovalnih skupin (JIT) v obdobju 2018 do 2020 in večletnega trenda kaznivih dejanj organizirane kriminalitete. Podatek za število operativnih ukrepov iz cikla politike EU/EMPACT je določen glede na predvidene aktivnosti do leta 2029, ki jih bo policija izvajala v okviru nacionalnega programa, in sicer na podlagi ocene, kje so prioritete policije na EMPACT področju (iz ISF bodo financirane določene aktivnosti, delno, pa bodo financirane iz nacionalne ovojnice).

Vir, iz katerega se črpajo podatki iz letnega poročila o delu policije.

**2. Število strokovnih srečanj/delavnic/študijskih obiskov/skupnih vaj**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 2a, 2b, 2c | O.2.2 | Število strokovnih srečanj/delavnic/ študijskih obiskov/skupnih vaj | število | 43 | 122 |

Opomba: merska enota »število« predstavlja število srečanj ali sestankov ali delavnic.

Spremljanje kazalnika je povezano z naslednjimi projekti:

* Učinkovito izvajanje prikritih preiskovalnih ukrepov za preiskovanje hudih in organiziranih oblik čezmejne kriminalitete;
* Sodelovanje v različnih evropskih mrežah, specializiranih mrežah in strukturah sodelovanja Unije ter centrov Unije (ENFSI; PEN-MP,...);
* Okrepitev kapacitet in izboljšanje usposobljenosti specializiranih služb na področju terorističnih groženj s komponentno CBRN.

Vrednost oziroma podatek za mejnik 2024 je določen na podlagi dosedanjih operativnih izkušenj in glede na trend kaznivih dejanj čezmejne kriminalitete, in sicer predvidoma 13 tovrstnih dogodkov na leto.

Ciljna vrednost za leto 2029 je določena na podlagi dosedanjih operativnih izkušenj in glede na trend kaznivih dejanj čezmejne kriminalitete, in sicer predvidoma 13 tovrstnih dogodkov na leto.

Vir, iz katerega se črpajo podatki, so interne evidence Policije, GPU.

**3. Število kupljenih kosov opreme**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 2a, 2c | O.2.3 | Število kupljenih kosov opreme | število | 43 | 85 |

Opomba: merska enota »število« predstavlja število kosov.

Spremljanje kazalnika je povezano z naslednjimi projekti:

* Učinkovito izvajanje prikritih preiskovalnih ukrepov za preiskovanje hudih in organiziranih oblik čezmejne kriminalitete;
* Okrepitev kapacitet in izboljšanje usposobljenosti specializiranih služb na področju terorističnih groženj s komponentno CBRN.

Vrednost oziroma podatek za mejnik 2024 je določen na podlagi ocene o potrebni opremi glede na predvideno kadrovsko zasedbo enot, ki sodelujejo pri preiskovanju hude in organizirane kriminalitete.

Ciljna vrednost za leto 2029 je določena na podlagi ocene o potrebni opremi glede na predvideno kadrovsko zasedbo enot, ki sodelujejo pri preiskovanju hude in organizirane kriminalitete.

Vir, iz katerega se črpajo podatki, je sistem »MFERAC«, kjer se nahaja evidenca osnovnih sredstev.

**4. Število prevoznih sredstev, kupljenih za čezmejne operacije**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 2a, 2c | O.2.4 | Število prevoznih sredstev, kupljenih za čezmejne operacije | število | 46 | 108 |

Opomba: merska enota »število« predstavlja število kosov.

Spremljanje kazalnika je povezano z naslednjimi projekti:

* Učinkovito izvajanje prikritih preiskovalnih ukrepov za preiskovanje hudih in organiziranih oblik čezmejne kriminalitete;
* Okrepitev kapacitet in izboljšanje usposobljenosti specializiranih služb na področju terorističnih groženj s komponentno CBRN.

Vrednost oziroma podatek za mejnik 2024 je določen na podlagi načrtovane ustanovitve dodatne policijske enote, ki prevozna sredstva potrebuje za izvajanje čezmejnega tajnega opazovanja.

Ciljna vrednost za leto 2029 je določena na podlagi načrtovane ustanovitve dodatne policijske enote, ki prevozna sredstva potrebuje za izvajanje čezmejnega tajnega opazovanja.

Vir, iz katerega se črpajo podatki, je sistem »MFERAC«, kjer se nahaja evidenca osnovnih sredstev.

**Specifični cilj 3: podpirati krepitve zmogljivosti držav članic v zvezi s preprečevanjem kriminala, terorizma in radikalizacije ter bojem proti njim ter obvladovanjem incidentov, tveganj in kriz, povezanih z varnostjo, tudi z okrepljenim sodelovanjem med javnimi organi, ustreznimi organi, uradi ali agencijami Unije, civilno družbo in zasebnimi partnerji v različnih državah članicah.**

V okviru specifičnega cilja 3 se sklad izvaja z naslednjimi izvedbenimi ukrepi:

1. povečati usposabljanje, vaje, vzajemno učenje, specializirane programe izmenjav in izmenjave najboljših praks znotraj pristojnih organov držav članic in med njimi, tudi na lokalni ravni, ter s tretjimi državami in drugimi zadevnimi akterji;
2. izkoriščati sinergije z združevanjem virov in znanja ter izmenjavo najboljših praks med državami članicami in drugimi zadevnimi akterji, vključno s civilno družbo, na primer z ustanavljanjem skupnih centrov odličnosti, razvojem skupnih ocen tveganja ali skupnimi operativnimi podpornimi centri za skupno izvedene operacije;
3. spodbujati in razvijati ukrepe, zaščitne ukrepe, mehanizme in najboljše prakse za zgodnje prepoznavanje, zaščito in podporo prič, žvižgačev in žrtev kaznivih dejanj ter razvoj partnerstev med javnimi organi in drugimi zadevnimi akterji v ta namen;
4. pridobiti ustrezno opremo ter vzpostaviti ali posodabljati specializirane zmogljivosti za usposabljanje in druge osnovne za varnost pomembne infrastrukture, da se poveča pripravljenost, odpornost, ozaveščenost javnosti in ustrezen odziv na varnostne grožnje; in
5. zaščititi kritične infrastrukture pred incidenti, povezanimi z varnostjo, z odkrivanjem, ocenjevanjem in odpravljanjem ranljivosti.

V nadaljevanju so predstavljeni kazalniki učinka v okviru specifičnega cilja 3 ter način njihovega spremljanja:

**1. Število udeležencev dejavnosti usposabljanja**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 3a, 3c, 3d, 3e | O.3.1 | Število udeležencev v dejavnostih usposabljanja | število | 5446 | 13391 |

Opomba: merska enota »število« predstavlja število oseb.

Spremljanje kazalnika je povezano z naslednjimi projekti:

* Izboljšanje kapacitet za preiskovanje gospodarske kriminalitete ter zaščita finančnih interesov EU in Slovenije;
* Vzpostavitev nacionalnih kapacitet na področju okoljske kriminalitete;
* Izboljšanje kapacitet na področju kibernetske kriminalitete in digitalne forenzike;
* Usposabljanja za krepitev boja proti organiziranemu kriminalu;
* Učinkovita zaščita prič in žvižgačev;
* GIS - nadgradnja geografskih sistemov za izboljšanje operativna sposobnosti in orientacijo policije na terenu;
* Okrepitev ter nadgradnja sistemov za strateško odločanje (BI);

Kriminalistična tehnika v boju proti kriminalu (opremljanje oddelkov za kriminalistično tehniko in usposabljanja zaposlenih za zagotavljanje enotnega forenzičnega prostora in akreditacijo ogledne dejavnosti, ki izhaja iz Resolucije o dolgoročnem razvoju policije do leta 2025);

* Preprečevanje radikalizacije, RAN platforma;
* Razvoj in izdelava aplikacije na področju preprečevanja radikalizacije;
* Vzpostavitev oz. dograditev zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov.
* Ukrepi za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112.
* Nadgradnja programskega informacijskega sistema za podporo odločanju (ISPO);
* Nadgradnja analitičnih zmogljivosti sistema NCKU za podporo odločanju subjektom kriznega upravljanja in vodenja;
* Izvedba usposabljanj upravljavcev kritične infrastrukture;
* Izvedba vaje s področja kritične infrastrukture.

Vrednost oziroma podatek za mejnik 2024 je glede na posamezno vrsto projekta določen na naslednji način:

na podlagi števila udeležencev usposabljanja v obdobju 2016 do 2020 s področja preprečevanja kriminalitete in boja proti težjim oblikam čezmejne kriminalitete v okviru obstoječega sklada ISF-P, kakor tudi na podlagi kriminalitetnih trendov v Sloveniji in EU;

na podlagi Resolucije o dolgoročnem razvoju policije do leta 2025;

* glede na število zaposlenih v trinajstih Regijskih centrih za obveščanje in enem Centru za obveščanje RS (130x usposabljanje) in glede število zaposlenih v Upravi RS za zaščito in reševanje (400x);
* glede na število ključnih uporabnikov sedanjega sistema ISPO (80x z namestniki, torej 160x) ter 100 zaposlenih pri upravljavcih kritične infrastrukture.

Ciljna vrednost za leto 2029 je glede na posamezno vrsto projekta določena na naslednji način:

na podlagi števila udeležencev usposabljanja v obdobju 2016 do 2020 s področja preprečevanja kriminalitete in boja proti težjim oblikam čezmejne kriminalitete v okviru obstoječega sklada ISF-P, kakor tudi na podlagi kriminalitetnih trendov v Sloveniji in EU;

na podlagi predvidenega kadrovskega razvoja kriminalistične tehnike v Republiki Sloveniji in s tem predvidenih potreb usposabljanja;

* glede na število zaposlenih v trinajstih Regijskih centrih za obveščanje in enem Centru za obveščanje RS (130x) in glede število zaposlenih v Upravi RS za zaščito in reševanje (skupaj 800x);
* poleg ključnih uporabnikov sedanjega sistema ISPO, zajema še zaposlene Nacionalnega centra za krizno upravljanje (10x), ki bodo uporabili nadgrajene analitične zmogljivosti sistema NCKU in predvidoma 100 udeležencev usposabljanj upravljavcev kritične infrastrukture (zaposleni v družbah, ki upravljajo s kritično infrastrukturo – dva projekta usposabljanj, eden pred 2024, drugi po 2024, torej skupaj 200x), dodatnih 100 predstavljajo isti upravljavci kritične infrastrukture, ki bodo sodelovali na vaji s področja kritične infrastrukture.

Vir, iz katerega se črpajo podatki, so ISCIU (Informacijski sistem Centra za izpopolnjevanje in usposabljanje) ter liste prisotnosti na usposabljanjih in zaključna poročila projektov.

**2. Število programov izmenjave/delavnic/študijskih obiskov**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 3a, 3d, 3e | O.3.2 | Število programov izmenjave/delavnic/ študijskih obiskov | število | 90 | 247 |

Opomba: merska enota »število« predstavlja število srečanj ali sestankov ali delavnic.

Spremljanje kazalnika je povezano z naslednjimi projekti:

* Izboljšanje kapacitet za preiskovanje gospodarske kriminalitete ter zaščita finančnih interesov EU in Slovenije;
* Vzpostavitev nacionalnih kapacitet na področju okoljske kriminalitete;
* Izboljšanje kapacitet na področju kibernetske kriminalitete in digitalne forenzike;
* Usposabljanja za krepitev boja proti organiziranemu kriminalu;
* Učinkovita zaščita prič in žvižgačev;

Kriminalistična tehnika v boju proti kriminalu (opremljanje oddelkov za kriminalistično tehniko in usposabljanja zaposlenih za zagotavljanje enotnega forenzičnega prostora in akreditacijo ogledne dejavnosti, ki izhaja iz Resolucije o dolgoročnem razvoju policije do leta 2025);

* Vzpostavitev oz. dograditev zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov.
* Ukrepi za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112.
* Nadgradnja programskega informacijskega sistema za podporo odločanju (ISPO);
* Nadgradnja analitičnih zmogljivosti sistema NCKU za podporo odločanju subjektom kriznega upravljanja in vodenja;
* Izvedba usposabljanj upravljavcev kritične infrastrukture;
* Izvedba vaje s področja kritične infrastrukture.

Vrednost oziroma podatek za mejnik 2024 je glede na posamezno vrsto projekta določen na naslednji način:

* na podlagi števila usposabljanj in izpopolnjevanj, delavnic in študijskih obiskov v obdobju od 2016 do 2020 s področja preprečevanja kriminalitete in boja proti težjim oblikam čezmejne kriminalitete v okviru obstoječega sklada ISF-P, kakor tudi na podlagi kriminalitetnih trendov v Sloveniji in EU;

na podlagi Resolucije o dolgoročnem razvoju policije do leta 2025;

* glede na projekcijo izvedbe dveh strokovnih srečanj/delavnic za projekt vzpostavitve oz. dograditve zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov (izvede se pred 2024), v okviru izvedbe ukrepov za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112 (izvaja se v dveh ločenih projektih pred in po 2024) se predvideva 1 e-učilnica in 1 delavnica);
* na podlagi števila potrebnih delavnic za izvedbo predvidenih usposabljanj, in sicer 8 delavnic v okviru nadgradnje programskega informacijskega sistema za podporo odločanju (ISPO); ter 1 delavnica/usposabljanje upravljavcev kritične infrastrukture.

Ciljna vrednost za leto 2029 je glede na posamezno vrsto projekta določena na naslednji način:

* na podlagi števila usposabljanj in izpopolnjevanj, delavnic in študijskih obiskov v obdobju od 2016 do 2020 s področja preprečevanja kriminalitete in boja proti težjim oblikam čezmejne kriminalitete v okviru obstoječega sklada ISF-P, kakor tudi na podlagi kriminalitetnih trendov v Sloveniji in EU;

na podlagi predvidenega kadrovskega razvoja kriminalistične tehnike v Republike Slovenije;

* glede na projekcijo izvedbe dveh strokovnih srečanj/delavnic za projekt vzpostavitve oz. dograditve zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov (nič dodatno po letu 2024), v okviru ukrepov za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112 (izvaja se v dveh ločenih projektih pred in po 2024), pa se predvideva 2 e-učilnici in 2 delavnici (po 1 e-učilnica in 1 delavnica na projekt).
* Na podlagi števila potrebnih delavnic za izvedbo predvidenih usposabljanj, in sicer v okviru nadgradnje programskega informacijskega sistema za podporo odločanju (ISPO) bodo vse delavnice do mejnika 2024; 1 delavnica/usposabljanje v okviru nadgradnje analitičnih zmogljivosti sistema NCKU (udeleženci zaposleni v MO-DOZ); skupaj 2 delavnici/usposabljanji upravljavcev kritične infrastrukture (v letih 2024 in 2027) ter izvedba vaje s področja kritične infrastrukture v letu 2026.

Vir, iz katerega se črpajo podatki, so ISCIU (Informacijski sistem Centra za izpopolnjevanje in usposabljanje), poročilo vodstvenega pregleda NFL in letnega poročila policije ter poročilo o izvedbi dogodka in zaključna poročila projektov.

**3. Število kupljenih kosov opreme**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 3d | O.3.3 | Število kupljenih kosov opreme | število | 13086 | 14640 |

Opomba: merska enota »število« predstavlja število kosov.

Spremljanje kazalnika je povezano z naslednjimi projekti:

* Vzpostavitev nacionalnih kapacitet na področju okoljske kriminalitete;
* Izboljšanje kapacitet na področju kibernetske kriminalitete in digitalne forenzike;
* Obnova in nadgradnja učnih kapacitet Policijske akademije;
* Obnova, nadgradnja in izboljšanje opremljenosti obstoječih vadbenih kapacitet za posebne policijske veščine in protiteroristično vadbo;
* Učinkovita zaščita prič in žvižgačev;
* Razvoj in izboljšanje analitsko preiskovalnih sistemov za potrebe kazenskega pregona;
* GIS - nadgradnja geografskih sistemov za izboljšanje operativna sposobnosti in orientacijo policije na terenu;
* Okrepitev ter nadgradnja sistemov za strateško odločanje (BI): HRM;
* Vzpostavitev sistema za zaznavanje anomalij;
* Vzpostavitev sistema za preprečevanje in odkrivanje APT (advanced persistent threat);
* Kriminalistična tehnika v boju proti kriminalu;
* Vzpostavitev oz. dograditev zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov.
* Ukrepi za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112.
* Nadgradnja programskega informacijskega sistema za podporo odločanju (ISPO);
* Nadgradnja analitičnih zmogljivosti sistema NCKU za podporo odločanju subjektom kriznega upravljanja in vodenja.

Vrednost oziroma podatek za mejnik 2024 je glede na posamezno vrsto projekta določen na naslednji način:

* na podlagi potreb policijskih enot po materialno tehničnih sredstvih in na podlagi izkušenj pri načrtovanju nabave opreme v obstoječem finančnem okviru ISF-P;
* na podlagi potreb po obnovi in nadgradnji učnih kapacitet je predvidena nabava tehnične opreme ter razne standardizirane učne opreme in gradiv, oprema učilnic;
* na podlagi potreb po obnovi in nadgradnji vadbenih kapacitet za posebne policijske veščine, posebno zahtevnih vadbiščih za protiteroristično vadbo ter ustrezni pripadajoči opremi;
* v okviru vzpostavitve oz. dograditev zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov je predvidena nabava 270 kosov opreme, v okviru prve faze ukrepov za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112 je predvidena nabava 15 kosov opreme;
* v okviru nadgradnje programskega informacijskega sistema za podporo odločanju (ISPO) je do leta 2024 predvidena izdelava programske aplikacije ISPO2 (1x).

Ciljna vrednost za leto 2029 je glede na posamezno vrsto projekta določena na naslednji način:

* na podlagi potreb policijskih enot po materialno tehničnih sredstvih in na podlagi izkušenj pri načrtovanju nabave opreme v obstoječem finančnem okviru ISF-P;
* na podlagi potreb po obnovi in nadgradnji učnih kapacitet je predvidena nabava tehnične opreme ter razne standardizirane učne opreme in gradiv, oprema učilnic;
* na podlagi potreb po obnovi in nadgradnji vadbenih kapacitet za posebne policijske veščine, posebno zahtevnih vadbiščih za protiteroristično vadbo ter ustrezni pripadajoči opremi;
* poleg opreme v okviru vzpostavitve oz. dograditev zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov (vse do 2024) in 1. faze ukrepov za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112 do leta 2024, je v okviru 2. faze ukrepov za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112 predvidena nabava še 17 kosov opreme;
* nabava zajema tudi 11 kosov opreme za potrebe nadgradnje analitičnih zmogljivosti sistema NCKU.

Viri, iz katerih se črpajo podatki, so dokumenti o nabavi opreme (pogodbe, dobavnice, materialni listi), evidenca osnovnih sredstev v sistemu MFERAC in zaključna poročila projektov.

**4. Število kupljenih prevoznih sredstev**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 3c, 3d | O.3.4 | Število kupljenih prevoznih sredstev | število | 6 | 13 |

Opomba: merska enota »število« predstavlja število kosov.

Spremljanje kazalnika je povezano z naslednjimi projekti:

* Vzpostavitev nacionalnih kapacitet na področju okoljske kriminalitete;
* Učinkovita zaščita prič in žvižgačev;
* Kriminalistična tehnika v boju proti kriminalu.

Vrednost oziroma podatek za mejnik 2024 je določen glede na oceno dejanskih potreb po prevoznih sredstvih za zagotavljanje učinkovite operativne zmogljivosti posameznih policijskih enot.

Ciljna vrednost za leto 2029 je določena na podlagi ocene dejanskih potreb po prevoznih sredstvih za zagotavljanje učinkovite operativne zmogljivosti posameznih policijskih enot.

Vir, iz katerega se črpajo podatki, je evidenca osnovnih sredstev v sistemu MFERAC.

**5. Število zgrajenih/kupljenih/posodobljenih elementov infrastrukture/zmogljivosti, pomembnih za varnost/orodij/ mehanizmov**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 3d, 3e | O.3.5 | Število zgrajenih/kupljenih/ posodobljenih elementov infrastrukture/ zmogljivosti, pomembnih za varnost/ orodij/mehanizmov | število | 5 | 8 |

Opomba: merska enota »število« predstavlja število enot.

Spremljanje kazalnika je povezano z naslednjimi projekti:

* Vzpostavitev nacionalnih kapacitet na področju okoljske kriminalitete;
* Izboljšanje kapacitet na področju kibernetske kriminalitete in digitalne forenzike;
* Obnova in nadgradnja učnih kapacitet Policijske akademije;
* Obnova in nadgradnja obstoječih vadbenih kapacitet za posebne policijske veščine ter vzpostavitev posebno zahtevnih vadbišč za protiteroristično vadbo ter ustrezna opremljenost;
* Razvoj in izboljšanje analitsko preiskovalnih sistemov za potrebe kazenskega pregona;
* Vzpostavitev oz. dograditev zmogljivosti za obveščanje in alarmiranje prebivalstva prek mobilnih telefonov in drugih komunikacijskih kanalov.
* Ukrepi za zagotovitev učinkovite obrambe pred kibernetskimi napadi in možnost pregledov in pregona poskusov vdorov v informacijski sistem klica v sili 112.

Vrednost oziroma podatek za mejnik 2024 je določen glede na potrebne posodobitve infrastrukture, in sicer:

* na podlagi potreb za operativno delo policije;
* glede na potrebno število novo opremljenih predavalnic z obnovljeno in nadgrajeno opremo (potrebe po usposabljanjih in izpopolnjevanjih, video konferencah, zamenjavi multimedijske avdio-video opreme, zamenjavi opreme za simultano prevajanje);
* glede na projekcijo vzpostavitve novih sistemov v povezavi z obveščanjem in alarmiranjem prebivalstva in učinkovito obrambo pred kibernetskimi napadi.

Ciljna vrednost za leto 2029 je določena glede na potrebne posodobitve infrastrukture, in sicer:

* na podlagi potreb za operativno delo policije;
* glede na potrebno število novo opremljenih predavalnic z obnovljeno in nadgrajeno opremo (potrebe po usposabljanjih in izpopolnjevanjih, video konferencah, zamenjavi multimedijske avdio-video opreme, zamenjavi opreme za simultano prevajanje);
* glede na projekcijo vzpostavitve novih sistemov v povezavi z obveščanjem in alarmiranjem prebivalstva in učinkovito obrambo pred kibernetskimi napadi.

Viri, iz katerih se črpajo podatki, so dokumenti o nabavi opreme (pogodbe, dobavnice, prevzemnice), evidence policije in zaključna poročila projektov.

**6. Število projektov za preprečevanje kriminala**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| / | O.3.6 | Število projektov za preprečevanje kriminala | število | 0 | 16 |

Opomba: merska enota »število« predstavlja število projektov.

Spremljanje kazalnika je povezano z naslednjimi projekti:

1. Izboljšanje kapacitet za preiskovanje gospodarske kriminalitete ter zaščita finančnih interesov EU in Slovenije;
2. Vzpostavitev nacionalnih kapacitet na področju okoljske kriminalitete;
3. Izboljšanje kapacitet na področju kibernetske kriminalitete in digitalne forenzike;
4. Obnova in nadgradnja učnih kapacitet Policijske akademije;
5. Obnova, nadgradnja in izboljšanje opremljenosti obstoječih vadbenih kapacitet za posebne policijske veščine in protiteroristično vadbo;
6. Krepitev nacionalne RAN platforme ter mednarodnega sodelovanje za preprečevanje nasilne radikalizacije in terorizma;
7. Razvoj aplikacije za preprečevanje radikalizacije s področja političnega ekstremizma;
8. Nadaljevanje zaščite žrtev trgovine z ljudmi ter programa njihove reintegracije;
9. Usposabljanja za krepitev boja proti hudim in organiziranim oblikam kriminala in terorizma;
10. Učinkovita zaščita prič in žvižgačev;
11. Razvoj in izboljšanje analitsko preiskovalnih sistemov za potrebe kazenskega pregona (OSINT);
12. GIS - nadgradnja geografskih sistemov za izboljšanje operativna sposobnosti in orientacijo policije na terenu;
13. Okrepitev ter nadgradnja sistemov za strateško odločanje (BI): HRM;
14. Vzpostavitev sistema za zaznavanje anomalij;
15. Vzpostavitev sistema za preprečevanje in odkrivanje APT (Advanced Persistent Threat);
16. Kriminalistična tehnika v boju proti kriminalu.

Ciljna vrednost za leto 2029 je določena glede na dejansko število projektov za preprečevanje kriminala.

Viri, iz katerih se črpajo podatki, so evidence policije.

**7. Število projektov za pomoč žrtvam kaznivih dejanj**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 3c | O.3.7 | Število projektov za pomoč žrtvam kaznivih dejanj | število | 0 | 2 |

Opomba: merska enota »število« predstavlja število projektov.

Spremljanje kazalnika je povezano z naslednjimi projekti:

* Nadaljevanje zaščite žrtev trgovine z ljudmi ter programa njihove reintegracije;
* Učinkovita zaščita prič in žvižgačev.

Vrednost oziroma podatek za mejnik 2024 je določen na podlagi podatkov iz programa zaščite žrtev trgovine z ljudmi v okviru obstoječega finančnega okvira ISF-P.

Ciljna vrednost za leto 2029 je določena na podlagi podatkov iz programa zaščite žrtev trgovine z ljudmi v okviru obstoječega finančnega okvira ISF-P.

Vir, iz katerega se črpajo podatki, je interna evidenca MNZ in policije.

**8. Število žrtev kaznivih dejanj, ki so prejele pomoč**

|  |  |  |  |  |  |
| --- | --- | --- | --- | --- | --- |
| IZVEDBENI UKREP | OZNAKA(ID) | KAZALNIK | MERSKA ENOTA | MEJNIK 2024 | CILJNA VREDNOST 2029 |
| 3c | O.3.8 | Število žrtev kaznivih dejanj, ki so prejele pomoč | število | 10 | 30 |

Opomba: merska enota »število« predstavlja število oseb.

Spremljanje kazalnika je povezano s projektom nadaljevanje zaščite žrtev trgovine z ljudmi ter programa njihove reintegracije.

Vrednost oziroma podatek za mejnik 2024 je določen na podlagi dosedanjega dela, izkušenj iz obstoječega programa (ISF-P) in na podlagi pričakovanih trendov kriminalitete. Predvideno je okvirno 4-5 oseb (žrtev) na letni ravni, pri čemer je upoštevano povečanje glede na pričakovane trende.

Ciljna vrednost za leto 2029 je določena na podlagi dosedanjega dela, izkušenj iz obstoječega programa (ISF-P) in na podlagi pričakovanih trendov kriminalitete. Predvideno je okvirno 4-5 oseb (žrtev) na letni ravni, pri čemer je upoštevano povečanje glede na pričakovane trende.

Vir, iz katerega se črpajo podatki, je interna evidenca MNZ in policije.

# 2.1.2 DEJAVNIKI, KI LAHKO VPLIVAJO NA DOSEGANJE MEJNIKOV IN CILJEV TER NAČINI, KAKO SO BILI UPOŠTEVANI

Pri izračunu kazalnikov učinka in rezultatov smo upoštevali različne dejavnike, ki bi lahko ogrozili doseganje mejnikov in ciljev. Za specifične cilje lahko podamo skupne dejavnike vpliva na doseganje mejnikov in ciljev, in sicer:

* zamuda pri začetku črpanja sredstev sklada, oziroma morebitna prepozna odobritev Nacionalnega programa in posledično nepravočasen sprejem pravnih podlag ter vzpostavitev sistema;
* ponovna razglasitev pandemije oziroma njeno nadaljevanje, kar lahko pomeni zakasnitev postopkov za črpanje sredstev (izvedba javnih naročil, oteženo zbiranje podatkov, nezmožnost pravočasnih dobav);
* pandemija koronavirusa (Covid-19) lahko, zaradi omejitve širjenje virusa in okužb, posledično pomeni omejitve na področju izobraževanja in usposabljanja. To pomeni manj kontaktnih izvedb usposabljanj, oziroma spremembo načina izvedbe s poudarkom na izvedbah preko spleta in »hibridnih« usposabljanjih (kombinacija spletnih in kontaktnih usposabljanj) z omejenim številom udeležencev glede na zahteve IKT opreme;
* dolgi dobavni roki na svetovnih trgih za elektronsko, telekomunikacijsko in informacijsko opremo;
* nezadostna višina sredstev nacionalnega proračuna za zalaganje financiranja;
* naravne nesreče in drugi izredni dogodki;
* spremembe EU ali nacionalne zakonodaje.

**Specifični cilj 1: izboljšati in olajšati izmenjave informacij med pristojnimi organi in ustreznimi organi, uradi in agencijami Unije in znotraj njih ter po potrebi s tretjimi državami in mednarodnimi organizacijami**

Dejavniki, ki lahko vplivajo na doseganje mejnikov in ciljev, so:

* Pravne omejitve pri zbiranju in obdelavi podatkov v EU za predvideno nadgradnjo in vzpostavitev novih funkcionalnosti v povezavi s sistemom PNR;
* nepravočasna priprava javnih naročil, in sicer nepravočasna priprava vsebinskih podlag za javna naročila in nepravočasna realizacija javnih naročil: možnost zamika realizacije, v primeru neuspešne izvedbe postopka (potrebna ponovitev postopka), zaradi nedopustnih ponudb, visokih cen, revizijskih zahtevkov, ipd.;
* ponovna razglasitev pandemije oziroma njeno nadaljevanje, kar lahko pomeni zakasnitev postopkov za črpanje sredstev (izvedba javnih naročil, oteženo zbiranje podatkov, nezmožnost pravočasnih dobav);
* pandemija koronavirusa (Covid-19) lahko, zaradi omejitve širjenje virusa in okužb, posledično pomeni omejitve na področju izobraževanja in usposabljanja.

**Specifični cilj 2: izboljšati in okrepiti čezmejno sodelovanje, vključno s skupnimi operacijami med pristojnimi organi v zvezi s terorizmom ter hudimi kaznivimi dejanji in organiziranim kriminalom s čezmejno razsežnostjo**

Dejavniki, ki lahko vplivajo na doseganje mejnikov in ciljev, so:

* prepočasna odzivnost kazensko procesne zakonodaje za učinkovito odkrivanje in preiskovanje čezmejne organizirane kriminalitete, zlasti takrat, ko storilci pri izvajanju kaznivih dejanj uporabljajo najsodobnejšo informacijsko in komunikacijsko infrastrukturo;
* nezainteresiranost organov odkrivanja in pregona v državah članicah EU za vzpostavitev skupnih preiskovalnih skupin;
* neustanovitev nacionalnega urada za odvzem premoženjske koristi (ARO);
* omejitve pri zaposlovanju dodatnih policijskih kadrov, kar ima lahko za posledico kadrovsko nezmožnost realizacije projektov;
* nepravočasna priprava javnih naročil, in sicer nepravočasna priprava vsebinskih podlag za javna naročila in nepravočasna realizacija javnih naročil: možnost zamika realizacije, v primeru neuspešne izvedbe postopka (potrebna ponovitev postopka), zaradi nedopustnih ponudb, visokih cen, revizijskih zahtevkov, ipd.;
* ponovna razglasitev pandemije oziroma njeno nadaljevanje, kar lahko pomeni zakasnitev postopkov za črpanje sredstev (izvedba javnih naročil, oteženo zbiranje podatkov, nezmožnost pravočasnih dobav).

**Specifični cilj 3: podpirati krepitve zmogljivosti držav članic v zvezi s preprečevanjem kriminala, terorizma in radikalizacije ter bojem proti njim ter obvladovanjem incidentov, tveganj in kriz, povezanih z varnostjo, tudi z okrepljenim sodelovanjem med javnimi organi, ustreznimi organi, uradi ali agencijami Unije, civilno družbo in zasebnimi partnerji v različnih državah članicah**

Dejavniki, ki lahko vplivajo na doseganje mejnikov in ciljev, so:

* nepravočasna priprava javnih naročil, in sicer nepravočasna priprava vsebinskih podlag za javna naročila in nepravočasna realizacija javnih naročil: možnost zamika realizacije, v primeru neuspešne izvedbe postopka (potrebna ponovitev postopka), zaradi nedopustnih ponudb, visokih cen, revizijskih zahtevkov, ipd.;
* neustreznost, zastarelost in iztrošenost opreme (IKT in multimedijske in avdio opreme), zaradi dolgotrajnih postopkov nabave;
* nezainteresiranost udeležencev usposabljanj za izpolnjevanje anketnih vprašalnikov;
* neustrezna ponudba programov usposabljanja na trgu;
* ponovna razglasitev pandemije oziroma njeno nadaljevanje, kar lahko pomeni zakasnitev postopkov za črpanje sredstev (izvedba javnih naročil, oteženo zbiranje podatkov, nezmožnost pravočasnih dobav);
* pandemija koronavirusa (Covid-19) lahko, zaradi omejitve širjenje virusa in okužb, posledično pomeni omejitve na področju izobraževanja in usposabljanja. To pomeni manj kontaktnih izvedb usposabljanj, oziroma spremembo načina izvedbe s poudarkom na izvedbah preko spleta in »hibridnih« usposabljanjih (kombinacija spletnih in kontaktnih usposabljanj) z omejenim številom udeležencev glede na zahteve IKT opreme;
* dolgi dobavni roki na svetovnih trgih za elektronsko, telekomunikacijsko in informacijsko opremo.

# 2.2 KAZALNIKI REZULTATOV IN CILJNE VREDNOSTI KAZALNIKOV REZULTATOV

Kazalniki rezultata so po specifičnih ciljih določeni v Uredbi o vzpostavitvi Sklada za notranjo varnost. V nadaljevanju so predstavljeni kazalniki rezultata po posameznih specifičnih ciljih.

**Specifični cilj 1: izboljšati in olajšati izmenjave informacij med pristojnimi organi in ustreznimi organi, uradi in agencijami Unije in znotraj njih ter po potrebi s tretjimi državami in mednarodnimi organizacijami**

Kazalniki rezultatov:

1. Število sistemov IKT, ki so interoperabilni v državah članicah/z za varnost pomembnimi informacijskimi sistemi na ravni EU in decentralizirani ravni/z mednarodnimi podatkovnimi zbirkami
2. Število upravnih enot, ki so vzpostavile nove ali posodobile obstoječe mehanizme/postopke/orodja/smernice za izmenjavo informacij z drugimi državami članicami/organi in agencijami Unije/tretjimi državami/mednarodnimi organizacijami
3. Število udeležencev, ki menijo, da je usposabljanje koristno za njihovo delo
4. Število udeležencev, ki tri mesece po zaključku dejavnosti usposabljanja poročajo, da uporabljajo spretnosti in kompetence, pridobljene med to dejavnostjo usposabljanja

|  |  |  |  |  |
| --- | --- | --- | --- | --- |
| OZNAKA(ID) | KAZALNIK | MERSKA ENOTA | OSNOVNA ZAČETNA VREDNOST | CILJNA VREDNOST za leto 2029 |
| R.1.5 | Število sistemov IKT, ki so interoperabilni v državah članicah/z za varnost pomembnimi informacijskimi sistemi na ravni EU in decentralizirani ravni/z mednarodnimi podatkovnimi zbirkami | število | 0 | 1 |
| R.1.6 | Število upravnih enot, ki so vzpostavile nove ali posodobile obstoječe mehanizme/ postopke/ orodja/ smernice za izmenjavo informacij z drugimi državami članicami/ organi in agencijami Unije/ tretjimi državami/ mednarodnimi organizacijami | število | 0 | 3 |
| R.1.7 | Število udeležencev, ki menijo, da je usposabljanje koristno za njihovo delo | število | 0 | 83 |
| R.1.8 | Število udeležencev, ki tri mesece po zaključku dejavnosti usposabljanja poročajo, da uporabljajo spretnosti in kompetence, pridobljene med to dejavnostjo usposabljanja | število | 0 | 76 |

Opomba: pri kazalniku R.1.5 merska enota »število« predstavlja število IKT sistemov, pri kazalniku R.1.6 predstavlja število upravnih enot, pri kazalnikih R.1.7 in R.1.8 pa število oseb.

Osnovna začetna vrednost kazalnikov je postavljena na 0, saj je vezana na dejansko stanje v referenčnem letu.

Ciljna vrednost kazalnikov za leto 2029 je določena na naslednji način:

Ciljna vrednost kazalnika »število upravnih enot« je določena glede na število administrativnih/upravnih enot, kjer bodo vzpostavljeni novi mehanizmi.

* Vrednost kazalnika »Število udeležencev, ki menijo, da je dejavnost usposabljanja koristno za njihovo delo« je izračunana tako, da se predvideva, da bo 89% oseb menilo, da je usposabljanje koristno za njihovo delo. Verjetnost je določena na podlagi dosedanjih izkušenj, predvidevanj in ciljev v planiranih projektih.
* Vrednost kazalnika »Število udeležencev, ki tri mesece po dejavnosti usposabljanja poročajo, da uporabljajo spretnosti in kompetence, pridobljene med to dejavnostjo usposabljanja« je izračunana tako, da se predvideva, da bo 82% oseb poročalo, da nova znanja uporabljajo. Verjetnost je določena na podlagi dosedanjih izkušenj, predvidevanj in ciljev v planiranih projektih.

Vir, iz katerega se črpajo podatki, so podatki nacionalne PNR enote in ISCIU (Informacijski sistem Centra za izpopolnjevanje in usposabljanje), liste prisotnosti na usposabljanjih, anketni listi in poročila o zaključku projekta.

**Specifični cilj 2: izboljšati in okrepiti čezmejno sodelovanje, vključno s skupnimi operacijami med pristojnimi organi v zvezi s terorizmom ter hudimi kaznivimi dejanji in organiziranim kriminalom s čezmejno razsežnostjo**

Kazalniki rezultatov:

1. Ocenjena vrednost sredstev, zamrznjenih v čezmejnih operacijah
2. Količina prepovedanih drog, zaseženih v čezmejnih operacijah, po vrsti droge
3. Količina orožja, zaseženega v čezmejnih operacijah, po vrsti orožja
4. Število upravnih enot, ki so razvile/prilagodile obstoječe mehanizme/postopke/ orodja/smernice za sodelovanje z drugimi državami članicami/organi, uradi in agencijami Unije/tretjimi državami/mednarodnimi organizacijami
5. Število osebja, udeleženega v čezmejnih operacijah
6. Število obravnavanih priporočil v okviru schengenskega ocenjevanja

|  |  |  |  |  |
| --- | --- | --- | --- | --- |
| OZNAKA(ID) | KAZALNIK | MERSKA ENOTA | OSNOVNA ZAČETNA VREDNOST | CILJNA VREDNOST za leto 2029 |
| R.2.5 | Ocenjena vrednost sredstev, zamrznjenih v čezmejnih operacijah | EUR | 0 | 100 mio |
| R.2.6.1 – R.2.6.6 | Količina prepovedanih drog, zaseženih v čezmejnih operacijah, po vrsti droge |  |  |  |
| R.2.6.1 | Konoplja | kg | 0 | 800 |
| R.2.6.2 | Opioidi, vključno s heroinom | kg | 0 | 2100 |
| R.2.6.3 | Kokain | kg | 0 | 35 |
| R.2.6.4 | Sintetične droge, vključno s stimulansi amfetaminskega tipa (vključno z amfetaminom in metamfetaminom) in MDMA | kg | 0 | 125 |
| R.2.6.5 | Nove psihoaktivne snovi | kg | 0 | 2 |
| R.2.6.6 | Druge prepovedane droge | kg | 0 | 3 |
| **R.2.7.1 – R.2.7.3** | Količina orožja, zaseženega v čezmejnih operacijah, po vrsti orožja | število | 0 | 1413 |
| R.2.7.1 | VOJAŠKO OROŽJE | število | 0 | 712 |
| R.2.7.2 | DRUGO KRATKOCEVNO OROŽJE | število | 0 | 285 |
| R.2.7.3 | DRUGO DOLGOCEVNO OROŽJE | število | 0 | 416 |
| R.2.8 | Število upravnih enot, ki so razvile/prilagodile obstoječe mehanizme/postopke/ orodja/smernice za sodelovanje z drugimi državami članicami/organi, uradi in agencijami Unije/tretjimi državami/mednarodnimi organizacijami | število | 0 | 2 |
| R.2.9 | Število osebja, udeleženega v čezmejnih operacijah | število | 0 | 265 |
| R.2.10 | Število obravnavanih priporočil v okviru schengenskega ocenjevanja | odstotek | 0 | 100 % |

Opomba: Pri kazalnikih R.2.7.1-R.2.7.3 merska enota »število« predstavlja število kosov, pri kazalniku R.2.8 predstavlja število upravnih enot, pri kazalniku R.2.9 pa število oseb. Kazalnik R.2.10 je izražen v odstotkih (%) ter predstavlja priporočila v %.

Osnovna začetna vrednost kazalnikov je postavljena na 0, saj je vezana na dejansko stanje v referenčnem letu.

Ciljna vrednost za leto 2029 je določena na podlagi statistične analize trendov zaseženih prepovedanih drog, orožja in ocenjene vrednosti zamrznjenih sredstev ter predvidene krepitve mednarodnega policijskega sodelovanja.

Kazalnik R.2.6.1 vključuje samo zeliščno konopljo, kazalnik R.2.6.2 vključuje samo heroin. V kazalniku R.2.6.4 se skupno šteje 50 kg amfetamina in 75 kg metamfetamina, kar znese 125 kg. Za MDMA (Ecstasy) je število tablet 35.000 in se razlikujejo po teži od 180 do 300 mg, zato niso vključene v skupno vrednost.

Vir, iz katerega se črpajo podatki:

* FINPR01 - Finančne preiskave – pregled. Ocenjena vrednost predlagane zamrznitve sredstev pri kaznivih dejanjih organizirane kriminalitete;
* letno in polletno poročilo o delu policije - tabela »Zasežene prepovedane droge za kazniva dejanja organizirane kriminalitete«;
* letno in polletno poročilo o delu policije - Izvajanje načrta dela policije;
* Evidence policije (GPU, UKP).

**Specifični cilj 3: podpirati krepitve zmogljivosti držav članic v zvezi s preprečevanjem kriminala, terorizma in radikalizacije ter bojem proti njim ter obvladovanjem incidentov, tveganj in kriz, povezanih z varnostjo, tudi z okrepljenim sodelovanjem med javnimi organi, ustreznimi organi, uradi ali agencijami Unije, civilno družbo in zasebnimi partnerji v različnih državah članicah**

Kazalniki rezultatov:

1. Število oblikovanih/razširjenih pobud za preprečevanje radikalizacije
2. Število oblikovanih/razširjenih pobud za zaščito/podporo pričam in žvižgačem
3. Število kritičnih infrastruktur/javnih prostorov z novimi/prilagojenimi zmogljivostmi za zaščito pred incidenti, povezanimi z varnostjo
4. Število udeležencev, ki menijo, da je dejavnost usposabljanja koristno za njihovo delo
5. Število udeležencev, ki tri mesece po dejavnosti usposabljanja poročajo, da uporabljajo spretnosti in kompetence, pridobljene med to dejavnostjo usposabljanja

|  |  |  |  |  |
| --- | --- | --- | --- | --- |
| OZNAKA(ID) | KAZALNIK | MERSKA ENOTA | OSNOVNA ZAČETNA VREDNOST | CILJNA VREDNOST za leto 2029 |
| R.3.9 | Število oblikovanih/razširjenih pobud za preprečevanje radikalizacije | število | 0 | 2 |
| R.3.10 | Število oblikovanih/razširjenih pobud za zaščito/podporo pričam in žvižgačem | število | 0 | 1 |
| R.3.11 | Število kritičnih infrastruktur/ javnih prostorov z novimi/ prilagojenimi zmogljivostmi za zaščito pred incidenti, povezanimi z varnostjo | število | 0 | 57 |
| R.3.12 | Število udeležencev, ki menijo, da je dejavnost usposabljanja koristno za njihovo delo | število | 0 | 11.498 |
| R.3.13 | Število udeležencev, ki tri mesece po dejavnosti usposabljanja poročajo, da uporabljajo spretnosti in kompetence, pridobljene med to dejavnostjo usposabljanja | število | 0 | 9.500 |

Opomba: pri kazalnikih R.3.9 in R.3.10 »število« predstavlja število pobud, pri kazalniku R.3.11 predstavlja število enot, pri kazalniku R.3.13 pa število oseb.

Osnovna začetna vrednost kazalnikov je postavljena na 0, saj je vezana na dejansko stanje v referenčnem letu.

Ciljna vrednost kazalnikov za leto 2029 je določena na naslednji način:

* Za kazalnik »število oblikovanih/razširjenih pobud za preprečevanje radikalizacije« je ciljna vrednost določena na podlagi planiranega enega projekta.
* Za kazalnik »število oblikovanih/razširjenih pobud za zaščito/podporo pričam in žvižgačem« je ciljna vrednost določena na način, da se šteje 1 iniciativa/pobuda za vse projekte.
* Ciljna vrednost kazalnika »števila kritičnih infrastruktur/javnih prostorov z novimi/ prilagojenimi zmogljivostmi za zaščito pred incidenti, povezanimi z varnostjo«, je določena na podlagi obstoječega števila objektov in planiranih projektov posodobitve infrastrukture.
* Vrednost kazalnika »Število udeležencev, ki menijo, da je dejavnost usposabljanja koristno za njihovo delo« je za področje policije in Urada za oskrbo in integracijo migrantov izračunana tako, da se predvideva, da bo cca. 85% oseb menilo, da je usposabljanje koristno za njihovo delo, pri projektih Ministrstva za obrambo pa se predvidena 90% uspešnost.
* Vrednost kazalnika »Število udeležencev, ki tri mesece po dejavnosti usposabljanja poročajo, da uporabljajo spretnosti in kompetence, pridobljene med to dejavnostjo usposabljanja« je za področje policije (razen NFL) izračunana tako, da se predvideva, da bo cca. 75% oseb poročalo, da nova znanja uporabljajo, pri projektih Ministrstva za obrambo in Urada za oskrbo in integracijo migrantov se predvidena 70% uspešnost, pri projektu NFL pa 60% uspešnost.

Vir, iz katerega se črpajo podatki, so podatki nacionalne PNR enote in ISCIU (Informacijski sistem Centra za izpopolnjevanje in usposabljanje), liste prisotnosti na usposabljanjih, anketni listi in poročila o zaključku projekta ter interne evidence MNZ, policije in MORS.

# 3. DELEŽ SREDSTEV PO POSAMEZNIH VRSTAH UKREPANJA TER POVEZAVA S KAZALNIKI

|  |  |  |  |  |
| --- | --- | --- | --- | --- |
| **Specifični cilj****(SO)** | **Vrsta ukrepanja** | **Koda** | **Okvirna vrednost****(delež celotne vrednosti pokritosti s kazalniki za posamezni spec. cilj)** | **Povezan kazalnik** |
| SO1 | Sistemi IKT, interoperabilnost, kakovost podatkov (razen opreme) | 001 | 29,11% | O.1.3, R.1.5, R.1.6 |
| Napotitev ali premestitev strokovnjakov | 004 | 0,66% | ni ustreznega kazalnika |
| Usposabljanje | 005 | 6,85% | O.1.1, R.1.7, R.1.8 |
| Izmenjava dobrih praks, delavnice, konference, dogodki, kampanje za ozaveščanje, dejavnosti komuniciranja | 006 | 4,98% | O.1.2 |
| Oprema | 008 | 58,40% | O.1.4, R.1.6 |
|  | Skupaj za SO1: |  | 99,34% |  |

|  |  |  |  |  |
| --- | --- | --- | --- | --- |
| **Specifični cilj****(SO)** | **Vrsta ukrepanja** | **Koda** | **Okvirna vrednost****(delež celotne vrednosti pokritosti s kazalniki za posamezni spec. cilj)** | **Povezan kazalnik** |
| SO2 | Skupne preiskovalne skupine ali druge skupne operacije | 003 | 53,47% | O.2.1, O.2.1.1, O.2.1.2, R.2.5, R.2.6.1, R.2.6.2, R.2.6.3, R.2.6.4, R.2.6.5, R.2.6.6, R.2.7.1, R.2.7.2, R.2.7.3, R.2.8, R.2.9 |
| Usposabljanje | 005 | 1,08% | ni ustreznega kazalnika |
| Izmenjava dobrih praks, delavnice, konference, dogodki, kampanje za ozaveščanje, dejavnosti komuniciranja | 006 | 2,18% | O.2.2 |
| Oprema | 008 | 6,82% | O.2.3 |
| Prevozna sredstva | 009 | 36,46% | O.2.4 |
|  | Skupaj za SO2: |  | 98,92% |  |

|  |  |  |  |  |
| --- | --- | --- | --- | --- |
| **Specifični cilj****(SO)** | **Vrsta ukrepanja** | **Koda** | **Okvirna vrednost****(delež celotne vrednosti pokritosti s kazalniki za posamezni spec. cilj)** | **Povezan kazalnik** |
| SO3 | Sistemi IKT, interoperabilnost, kakovost podatkov (razen opreme) | 001 | 42,35% | R.3.11 |
| Omrežja, centri odličnosti, strukture sodelovanja, skupni ukrepi in operacije | 002 | 6,51% | R.3.11 |
| Skupne preiskovalne skupine ali druge skupne operacije | 003 | 1,03% | R.3.11 |
| Napotitev ali premestitev strokovnjakov | 004 | 0,13% | ni ustreznega kazalnika |
| Usposabljanje | 005 | 17,30% | O.3.1, R.3.12, R.3.13 |
| Izmenjava dobrih praks, delavnice, konference, dogodki, kampanje za ozaveščanje, dejavnosti komuniciranja | 006 | 6,91% | O.3.2, R.3.9, R.3.10 |
| Oprema | 008 | 19,95% | O.3.3, R.3.11 |
| Prevozna sredstva | 009 | 2,26% | O.3.4 |
| Stavbe, objekti | 010 | 2,31% | O.3.5, R.3.11 |
| Uporaba raziskovalnih projektov ali drugi nadaljnji ukrepi na podlagi teh projektov | 011 | 1,23% | R.3.11 |
|  | Skupaj za SO3: |  | 99,87% |  |

# 4. ZAKLJUČEK

V obdobju 2021-2027 so za boljšo povezljivost Slovenije in s tem za bolj učinkovit boj in preprečevanje kriminala potrebne številne aktivnosti na nacionalni ravni. Z izvedenimi aktivnostmi se pričakuje vzdrževane, nadgrajene sisteme, vzporedno vzpostavljena nova informacijska infrastruktura z novimi programskimi funkcionalnostmi, ki ustrezajo EU zahtevam po interoperabilnosti. Pričakuje se nadgrajen sistem za izmenjavo Prüm podatkov, okrepljene kapacitete za analizo DNK, boljšo podporo policijskemu operativnemu delu in izboljšano sodelovanje z nacionalnimi in mednarodnimi deležniki pri izmenjavi forenzičnih informacij, večje število in boljša kakovost forenzičnih preiskav, večje število identificiranih storilcev kaznivih dejanj, širitev akreditacije na nova področja in zagotavljanje mednarodnih forenzičnih standardov. Cilj so tudi zmogljivejše komunikacijske povezave ter vzpostavljeno varno in zanesljivo govorno omrežje policije.

Sedanji sistem zaznavanja, sporočanja, opozarjanja in alarmiranja glede posledic terorističnih dejanj, hibridnih groženj, kriznih situacij ter naravnih in drugih nesreč je ob razvoju tehnologije potrebno nadgraditi v cilju podajanja teh informacij državljanom v celovitejši obliki po njim bližjih komunikacijskih poteh.

V okviru ciljaokrepljenega čezmejnega sodelovanja je v ospredje financiranja ukrepov postavljeno dogajanje v okviru hude in organizirane kriminalitete v Sloveniji, ki jo zaznamuje njen geografski položaj z neposredno izpostavljenostjo t.i. balkanski poti. Pričakuje seokrepljeno operativno sodelovanje pri preprečevanju, odkrivanju in preiskovanju hudih in organiziranih oblik kriminalitete, izboljšane kapacitete na področju izvajanja prikritih preiskovalnih ukrepov za preiskovanje hudih in organiziranih oblik čezmejne kriminalitete, hitrejša in bolj kakovostna mednarodna izmenjava podatkov ter izboljšana pripravljenost policije na odziv v primeru groženj in krepitev zmogljivosti v zvezi z bojem proti kriminalu, vključno s terorizmom.

Glede na ogroženost nacionalne varnosti Slovenije z različnimi oblikami kriminalitete, je Slovenija namenila precejšnje število aktivnosti s ciljem krepitve zmogljivosti za preprečevanje in boja proti kriminalu. Pričakuje seokrepljene kapacitete za preiskovanje gospodarske kriminalitete ter zaščita finančnih interesov EU in Slovenije, spopad z okoljsko kriminaliteto, večje kapacitete za digitalne forenzike in preiskovanje kibernetske kriminalitete. Potrebno je tudi podpirati sodoben učni proces kadra, mednarodno sodelovanje v učnem procesu ter obnovljene in nadgrajene obstoječe vadbene kapacitete za posebne policijske veščine in posebno zahtevna vadbišča za protiteroristično vadbo ter ustrezno opremljenost za varno operativno delo. Potrebno je zagotoviti programe za žrtve trgovine z ljudmi, zaščita prič in žvižgačev tako na nacionalni ravni, kot tudi v mednarodnem kontekstu.

V cilju učinkovitega in usklajenega odziva na krize je izražena potreba po razvoju, nadgradnji, vzdrževanju in povezljivosti informacijsko-komunikacijskih sistemov in centrov v okviru sistema nacionalne varnosti, ter povezovanju obstoječih sektorsko specifičnih zmogljivosti s področja kriznega upravljanja in kritične infrastrukture ter zagotovitev ustrezne stopnje odpornosti na hibridne grožnje.